section_heading: O klubu
paragraph_text: KK "Maksimir" je osnovan 1976. godine kao prvenstveno klub srednjoškolaca i studenata, odnosno košarkaših zaljubljenika. Glavna osoba od pokretanja kluba, pa narednih desetljeća je Ilija Matijević. <br> Klub je s ligaškim nastupima pičeo odmah, 1976. godine u "Hrvatskoj regionalnoj ligi - Centar", potom u "Međuopćinskoj ligi Zagreb-Kutina-Sisak". Od sezone 1982./83. je član "Hrvatske lige - Centar", te konačno od 1988. godine do raspada SFRJ su članovi "Hrvatske lige". <br> Osamostaljenjem Hrvatske, 1992. godine "Maksimir" počinje u hrvatskom prvenstvu u "A-2 ligi". U sezoni 1993./94. su prvaci "A-2 lige - Zapad", te poprvi put igraju "A-1 ligu u sezoni 1994./95. pod nazivom "Gas Blue Jeans", ali odmah isadaju u "A-2 ligu". 1997. godine vraćaju ime "Maksimir". Klub je nanovo prvak "A-2 lige" u sezonama 1998./99. i 2000./01., te su članovi "A-1 lige u sezonama 1999./2000. i 2001./02. Tih godina "Maksimir" je nastupao pod sponzorskim nazivima "Europatrade", "Europatrade Samsung", "Substral Maksimir". Od ispadanja iz "A-1 lige" klub je pretežno član "A-2 lige - Centar", uz igranje u "A-1 ligi" u sezoni 2005./06., te u "B-1 ligi" u sezoni 2011./12. Reorganizacijom ligaškog natjecanja od sezone 2017./18. "Maksimir" je član "Druge muške lige - Centar".